โอภาส พลศิลป

โอภาส พลศิลป (2 เมษายน พ.ศ. 2464 – 6 มกราคม พ.ศ. 2567) อดีตรัฐมนตรีช่วยว่าการกระทรวงมหาดไทย และอดีตสมาชิกสภาผู้แทนราษฎรจังหวัดลพบุรี 3 สมัย

 ประวัติ 
โอภาส เกิดเมื่อวันที่ 2 เมษายน พ.ศ. 2464 ที่ตำบลสนามแจง อำเภอบ้านหมี่ จังหวัดลพบุรี สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง เคยศึกษาวิชาเกษตรจากวิทยาลัยเกษตรศาสตรแม่โจ้ รวมถึงได้รับปริญญาดุษฎีบัณฑิตกิตติมศักดิ์ สาขาส่งเสริมการเกษตร จากสถาบันเทคโนโลยีการเกษตรแม่โจ้ภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529

โอภาส เริ่มเข้ารับราชการครั้งแรกในตำแหน่งพนักงานเกษตรจัตวา อำเภอปากพลี จังหวัดนครนายก การทำงานได้เจริญก้าวหน้ามาโดยตลอด ครั้งสุดท้ายได้รับแต่งตั้งให้ ดำรงตำแหน่งปลัดจังหวัดสระบุรี จนลาออกจากราชการ

 การเมือง 
โอภาส เคยรับราชการก่อนที่จะได้รับเลือกตั้งเป็นครั้งแรกใน พ.ศ. 2522 สังกัดพรรคกิจสังคม และได้รับเลือกติดต่อกันรวม 3 ครั้ง

โอภาส ได้รับแต่งตั้งเป็นรัฐมนตรีในรัฐบาลพลเอกเปรม ติณสูลานนท์ เป็นรัฐมนตรีช่วยว่าการกระทรวงมหาดไทย (ครม. 43) เมื่อ พ.ศ. 2527พระบรมราชโองการ ประกาศ รัฐมนตรีลาออกและตั้งรัฐมนตรี (ร้อยตำรวจเอก สุรัตน์ โอสถานุเคราะห์ รัฐมนตรีช่วยว่าการกระทรวงมหาดไทย ลาออก และแต่งตั้ง นายโอภาส พลศิลป ดำรงตำแหน่งสืบแทน)

โอภาส เป็นผู้ทดลองค้นคว้าพันธุ์ข้าวเบา เช่น ข้าวเก้ารวง ข้าวนางมลเอส ข้าวขาวมะลิ ข้าวหอมมะลิ และนำออกเผยแพรแก่เกษตรกรโดยทั่วไป ส่งเสริมให้มีการทำนาปีละ 2 ครั้ง ริเริ่มให้รัฐบาลทำการปฏิรูปที่ดินเพื่อจัดสรรให้ ชาวนาได้มีที่ทำกินเป็นของตนเองสารหอมระเหย ในข้าวพันธุ์ขาวดอกมะลิ 105 เป็นชนิดเดียวที่พบในใบเตย

 สมาชิกสภาผู้แทนราษฎร 
โอภาส ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดลพบุรี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดลพบุรี สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดลพบุรี สังกัดพรรคสหประชาธิปไตย

 ถึงแก่อนิจกรรม 
โอภาส พลศิลป ถึงแก่อนิจกรรม เมื่อวันที่ 6 มกราคม พ.ศ. 2567 ณ ตำบลพุคา อำเภอบ้านหมี่ จังหวัดลพบุรี ด้วยโรคชรา สิริอายุรวม 102 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๑, ๒๗ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๔, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๗ ตอนที่ ๖๒ ง ฉบับพิเศษ หน้า ๓๔, ๑๗ เมษายน ๒๕๒๓ราชกิจจานุเบกษา, แก้คำผิด แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๑๒ ตอนที่ ๒ ข หน้า ๕๐, ๘ กุมภาพันธ์ ๒๕๓๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๒ ตอนที่ ๑๑๑ ง ฉบับพิเศษ หน้า ๘๐๙, ๒๓ ธันวาคม ๒๕๐๘
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี, เล่ม ๘๘ ตอนที่ ๙๔ ง หน้า ๒๓๗๗, ๓๑ สิงหาคม ๒๕๑๔

 อ้างอิง 

หมวดหมู่:บุคคลจากอำเภอบ้านหมี่
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดลพบุรี
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสหประชาธิปไตย
หมวดหมู่:พรรคชาติไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยแม่โจ้
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ชาวไทยที่มีอายุเกิน 100 ปี